Seljahlíð 9f - Mikið endurnýjuð 4ra herbergja raðhúsaíbúð á einni hæð með 39,3 m² bílskúr - Heildarstærð eignar er 152,1 m² Eignin skiptist í forstofu , hol , eldhús , stofu , þrjú svefnherbergi , baðherbergi , þvottahús / geymslu og bílskúr . Geymsluloft er yfir íbúðinni . Forstofa er með steinteppi á gólfi , eikar hillum og opnu hengi . Eldhús - Ljós sprautulökkuð innrétting með brúnleitri bekkplötu . Electrolux ofn og helluborð . Nýlegur háfu sem blæs út . Á gólfi er parket . Stofa og hol eru með parketi á gólfi . Úr stofu er hurð út á stóra steypta verönd með heitum potti . Svefnherbergin eru þrjú , öll með parketi á gólfi . Fataskápar eru í tveimur herbergjum og á gangi fyrir framan barnaherbergi . Baðherbergi var endurnýjað árið 2013 . Þar eru flísar á gólfi og hluta veggja , hvít og spónlögð eikar innrétting , upphengt wc , handklæðaofn og stór sturta . Hiti er í gólfi . Þvottahús / geymsla er með epoxy efni á gólfi , hvítri innréttingu , hillum og hurð út á baklóð . Bílskúr er skráður 39,3 m² að stærð og er með nýrri rafdrifinni innkeyrsluhurð sem er með gönguhurð í . Hurð er úr bílskúr út á baklóð . Fyrir framan er bílaplan fyrir 4 bíla , hitalagnir eru í tveimur stæðum . Annað - Eignin hefur verið mikið endurnýjuð á síðustu 10 árum , innihurðar , baðherbergi , gluggalistar , hurð og gluggastykki í stofu , frárennsli , baklóð o.fl. - Árið 2018 var steypt um 90 m² verönd á baklóð og lóðin girt af með timburskjólveggjum . Hitalagnir eru í hluta af verönd . - Heitur pottur er á verönd og fylgir með við sölu . - Hitalagnir eru í hluta af bílaplan og verönd , lokað kerfi . - Búið er að taka inn ljósleiðara .